Խոսելով արվեստի շուկայի նրբությունների մասին` Վան Սողոմոնյանն ասում է. «Արվեստի գործ գնելը կարտոֆիլ գնելու պես հեշտ բան չէ: Մարդ պետք է որոշի` երկու մեքենա է գնո՞ւմ, թե՞ արվեստի գործ. նա նախեւառաջ պետք է իր ինտելեկտուալությամբ հասնի այդ մակարդակին: Մարդ կարող է թանկ հագուստ չունենալ, բայց յուրաքանչյուր երկու տարին արվեստի մի գործ ձեռք բերել, իսկ մեկ ուրիշը ամեն ամիս մեքենա փոխի»: Ըստ արվեստագետի` նման մոտեցումը գենետիկորեն է փոխանցվում, ընտանիքում ստացած դաստիարակության հետեւանք է: